Ғарифулла

Ғарифулла  — башҡорт һәм башҡа төрки халыҡтарға ғәрәптәрҙән ингән ир-ат исеме.

 Этимолгияһы 
Ғарифулла — аҡыллы, белемле мәғәнәһен аңлатҡан ир балаларға ҡушылған мосолман исемеКүсимова Таңһылыу.  Исемдәр донъяһында. Башҡорт исемдәре һүҙлеге, башҡорт һәм рус телдәрендә.  — Өфө: Башҡортостан китап нәшриәте, 1991. — 192 бит..

 Билдәле шәхестәр 
Ғарифулла Мөхәмәтвәли улы Кейеков (4 апрель 1861 йыл — 19 сентябрь 1918 йыл) — башҡорт мәғрифәтсе-шағиры. Ғәли Соҡоройҙың улы.

Ғарифулла Ғәфулла улы Ғәйфуллин (1 ғинуар 1905 йыл — 3 октябрь 1995 йыл) — 112-се Башҡорт кавалерия дивизияһы яугиры, рядовой, ҡыҙылармеец.

Ғарифулла Хәбибулла улы Яппаров (1 июль 1957 йыл) — агроном, юрист, яҙыусы, ғалим, университет уҡытыусыһы, дәүләт хеҙмәткәре, йәмәғәт эшмәкәре. Ауыл хужалығы фәндәре докторы (2009), профессор (2013), Рәсәй Тәбиғәт белеме Академияһы академигы (2013). Башҡортостан Республикаһы Яҙыусылар союзы ағзаһы (). Рәсәй Федерацияһы һәм Башҡортостан Республикаһы Журналистар союзы ағзаһы ().
Ғарифулла Шәрифулла улы Ҡотлоғәлләмов (5 октябрь 1965 йыл) — Башҡортостан Республикаһының мәғариф отличнигы, Дәүләкән районы башҡорттары ҡоролтайы етәксеһе, көньяҡ-көнбайыш район-ара халыҡты эш менән тәьмин итеү үҙәге директоры.

Ғарифулла Мөхәмәт улы Сәлихов — башҡорт мәғрифәтсеһе, тарихсы, дин әһеле.

 Фамилияларҙа 
Ғарифуллина Аида Эмиль ҡыҙы 30 сентябрь 1987 йыл) — татар опера һәм эстрада йырсыһы. Татарстандың атҡаҙанған артисы (2013).

Ғарифуллин Илдар Илфат улы — спортсы, саңғы икеалышы буйынса СССР‑ҙың халыҡ-ара класлы спорт мастеры (1984). Башҡортостан Республикаһының атҡаҙанған физик культура хеҙмәткәре (2006)

Ғарифуллин Рөстәм Рәфис улы (20 май 1978 йыл — 24 февраль 2015 йыл) — саңғысы-паралимпиясы. Туриндағы Паралимпия уйындарының биатлон буйынса ике тапҡыр чемпионы (2006), саңғы эстафетаһы буйынса көмөш призеры (2006) һәм биатлон буйынса дөйөм зачетта донъя кубогын яулаусы (2006), саңғы ярыштары буйынса эстафетала донъя чемпионы (2005). Рәсәйҙең Дуҫлыҡ (2008) һәм Башҡортостандың Салауат Юлаев (2006) ордендары кавалеры. Рәсәйҙең халыҡ-ара класлы спорт мастеры (2005), Рәсәйҙең биатлон буйынса атҡаҙанған спорт мастеры (2006).
Рәсәй йыйылма Паралимпия командаһы ағзаһы (2002-07). 2002—2007 йылдарҙа Юғары спорт оҫталығы мәктәбе өсөн сығыш яһай.

Ғарифуллин Ҡәҙим Мөғәллим улы (1 май 1932 йыл) — иҡтисадсы ғалим, юғары мәктәп уҡытыусыһы. Иҡтисад фәндәре докторы (1989), профессор (1991). Рәсәй Федерацияһының (2002) һәм Татарстан Республикаһының (1994) атҡаҙанған иҡтисадсыһы. 285 бит күләмле 190-ға яҡын ғилми-методик эштәре баҫтырып сығарылған.Ғилми тикшеренеү эштәренең төп йүнәлеше: бухгалтер иҫәбе ысулын яҡшыртыу, сәнәғәттә иҫәпләү техникаһының заманса сараларын ҡулланыу, сығымдарҙы иҫәпләү, продукцияның үҙҡиммәтен калькуляциялау.

Ғарифуллин Илдар Мулланур улы (14 март 1971 йыл) — Башҡортостан Республикаһы Дәүләт Йыйылышы — Ҡоролтайҙың 55-се бер мандатлы Беүә һайлау округы буйынса депутаты.

Ғарифуллина Айһылыу Рәжәп ҡыҙы (1 ғинуар 1968) — башҡорт шағиры. 2000 йылдан Рәсәй һәм Башҡортостан Республикаһының Яҙыусылар союздары ағзаһы.

Ғарифуллин Илүс Фәғит улы (19 ғинуар 1960 йыл — 25 декабрь 2016 йыл) — хужалыҡ эшмәкәре, инженер-механик, уйлап табыусы. 2003—2005 һәм 2012—2014 йылдарҙа Башҡортостан Республикаһы Нефтекама ҡалаһы хакимиәте башлығы.

Ғарифуллин Фәрит Шәрифулла улы (20 декабрь 1928 йыл) — СССР һәм Рәсәйҙең ғалим-агрономы, юғары мәктәп уҡытыусыһы. Башҡортостан Республикаһы Фәндәр академияһының почетлы академигы (1995), ауыл хужалығы фәндәре докторы (1984), профессор (1985), Рәсәй Федерацияһының (1996) һәм Башҡорт АССР-ының (1976) атҡаҙанған фән эшмәкәре.

Ғарифуллин Флорит Сәғит улы (19 октябрь 1948 йыл — 23 май 2010 йыл) — СССР һәм Рәсәйҙең ғалим-тау инженеры. Техник фәндәр докторы (2003). Башҡортостан Республикаһының атҡаҙанған уйлап табыусыһы (2003).

 Иҫкәрмәләр 

 Һылтанмалар 
  Кусимова Т. «Исемдәр донъяһында» 

 «Башҡортостан ҡыҙы» Ҡунафина Гөлшат «Исемең матур, кемдәр ҡушҡан» 

 Сығанаҡтар 

Категория:Башҡорт ир-ат исемдәре